Vyf beseer toe drie voertuie botsVyf is beseer toe drie voertuie bots (Foto: Verskaf) Vyf mense, onder wie twee kinders, is Maandag vroegoggend beseer toe drie ligte voertuie op die R59, ongeveer 20 km buite Alberton in Gauteng, gebots het. Russel Meiring, woordvoerder van ER24, het gesê met paramedici se aankoms op die toneel het hulle al drie die voertuie langs die pad aangetref. Twee volwassenes en twee seuns het op die toneel rondgeloop. ŉ Derde volwassene was steeds in een van die voertuie vasgekeer. Reddingswerkers moes gespesialiseerde toerusting gebruik om dié persoon uit die wrak te bevry. Al vyf insittendes het geringe tot matige beserings opgedoen. Hulle is op die toneel behandel en na nabygeleë hospitale geneem vir verdere mediese sorg. Geen ernstige beserings of sterftes is aangemeld nie. Die oorsaak van die ongeluk word ondersoek.